ഇന്ന് ലോക സാന്ത്വന പരിചരണ ദിനം സാന്ത്വന പരിചരണത്തില് വിരമിക്കാതെ ഇവര് കൊച്ചി: ഭര്ത്താവ് എന്.എച്ച്. സീതിക്ക് 2018ല് സ്ട്രോക്ക് വന്നതാണ്. ഇടവും വലവും തളര്ന്ന് കിടപ്പായി. അന്ന് വീട്ടില് സാന്ത്വന പരിപാലനത്തിന് എത്തിയത് വാഴക്കാല ആല്ഫ പാലിയേറ്റിവ് കെയറിലെ വളന്റിയര്മാരാണ്. മൂന്നുമാസം കൊണ്ട് അദ്ദേഹം വാക്കര് പിടിച്ച് നടക്കാന് തുടങ്ങി. പടിപടിയായി മെച്ചപ്പെെട്ടങ്കിലും കോവിഡ്കാലത്ത് ഫിസിയോ തെറപ്പി കാര്യമായി ചെയ്യാന് കഴിഞ്ഞില്ല. 2020 സെപ്റ്റംബറില് അദ്ദേഹം മരിച്ചു. 72 വയസ്സുണ്ടായിരുന്നു അപ്പോള്. അദ്ദേഹത്തെ പരിപാലിച്ച ഈ പാലിയേറ്റിവ് കെയറിന് ഒപ്പമാകണം ഇനിയുള്ള ജീവിതമെന്ന് പിന്നീട് ഞാനും തീരുമാനിച്ചുസാന്ത്വന പരിപാലനയാത്രക്കിടെ സി.വി. സുബൈദയുടെ വാക്കുകള്.പൊലീസിലും ക്രൈംബ്രാഞ്ചിലുമായി ഔദ്യോഗികജീവിതം കഴിച്ചുകൂട്ടി 16 വര്ഷം മുമ്ബ് വിരമിച്ചതാണ് സുബൈദ. വാഴക്കാല മൂലേപ്പാടം റോഡില് നേരേ വീട്ടില് െലയ്നിലാണ് ആല്ഫ പാലിയേറ്റിവ് കെയര്. 15 കി.മീ. ചുറ്റളവില് അവശരോഗികളെ പരിപാലിക്കുന്നു ഈ സംഘം. ദുബൈ കേന്ദ്രമായി ബിസിനസ് നടത്തുന്ന കെ.എം. നൂറുദ്ദീന് തുടക്കമിട്ടതാണ് ആല്ഫ. എറണാകുളത്ത് സുബൈദ റഹീം പ്രസിഡന്റായും സലീന മോഹന് സെക്രട്ടറിയായും നേതൃത്വം നല്കുന്നു. സംഘത്തിലെ കൂടുതല് പേരും സര്ക്കാര് ഉദ്യോഗങ്ങളില്നിന്ന് വിരമിച്ചവര്. ഒപ്പം പൊതുപ്രവര്ത്തകരും.കാന്സര് ബാധിച്ച് ദേഹം മുഴുവന് റേഡിയേഷന് ചികിത്സയുടെ പാടുമായി ദുരിതജീവിതം നയിച്ച ഒരാളെ മറക്കാനാകില്ലസുബൈദ റഹീം പറയുന്നു. ഇടപ്പള്ളിയിലായിരുന്നു വീട്. ആലപ്പുഴ മെഡിക്കല് കോളജില്നിന്ന് ചികിത്സക്കു ശേഷം വീട്ടില് എത്തിച്ചതാണ്. ദേഹത്ത് തൊടാന്പോലും കഴിയാത്ത വിധം കടുത്ത വേദന അനുഭവിച്ചിരുന്നു അദ്ദേഹം. ഞങ്ങള് സാന്ത്വന പരിചരണം തുടങ്ങിയതോടെ ആളുടെ നില മെച്ചപ്പെട്ടു. മൂത്തമകന് പിതാവിെന്റ അവസ്ഥ അറിയാമായിരുന്നെങ്കിലും അദ്ദേഹത്തിെന്റ ഭാര്യയും ഇളയ മകനും പ്രതീക്ഷയിലായി. സാധാരണജീവിതത്തിലേക്ക് അദ്ദേഹം തിരിച്ചുവരുമെന്ന പ്രതീക്ഷ. പേക്ഷ മരിച്ചുപോയി.ആ വേര്പാടില് വേദനിക്കുന്ന കുടുംബത്തെ സമാധാനിപ്പിക്കാന് പിന്നീടും അവിടെ പോകേണ്ടി വന്നുസുബൈദ ഓര്ത്തെടുത്തു.വിദ്യാഭ്യാസ വകുപ്പില്നിന്ന് വിരമിച്ച കെ.യു. ബാവ, മഹാരാജാസിലെ റിട്ട. പ്രഫ. ജമീല, മായ ഷാജി, സോമസുന്ദരം തുടങ്ങിയവര് നയിക്കുന്ന സംഘത്തില് അനേകം വളന്റിയര്മാരുമുണ്ട്്. കാന്സര് അല്ല ഇപ്പോള് വലിയ രോഗം. 80 ശതമാനം പേരും കിടപ്പിലാകുന്നത് പക്ഷാഘാതം വന്നാണ്. കൂടിയ രക്തസമ്മര്ദമാണ് കാരണംസാന്ത്വനയാത്രയില് കണ്ട അനുഭവങ്ങളില്നിന്ന് സി.വി. സുബൈദ പറയുന്നു. ഈ മഹാനഗരത്തില് കിടപ്പുരോഗികളായ അനേകര്ക്ക് ആശ്വാസമാണ് ആല്ഫ പാലിയേറ്റിവ് കെയര്. ഒരുപാട് പേരില് പുഞ്ചിരി പടര്ത്തി ആ യാത്ര തുടരുന്നു. ആംബുലന്സ് ഒഴിവാക്കി സ്വന്തം വാഹനത്തില്. വീട്ടിലേക്ക് ആംബുലന്സ് എത്തുന്നത് കണ്ട് ആരും പേടിക്കരുതല്ലോ...